Las Fiestas de Sant Blas y Santa Águeda ye una celebración d'o municipio de Mequinenza en a provincia de Zaragoza, comunidat autonoma d'Aragón que consiste en una festividat que forma parte d'a tradición historica d'a localidat per la suya antiguidat y continuidat a traviés d'o tiempo y per la orichinalidat y diversidat d'os suyos actos, convertindo-se en un fenomeno turistico con gran atracción de visitantes​. I hai constancia de mas de 300 anyos de celebración, con una activa participación d'a población local tanto en as celebracions relichiosas como festivas. Estas fiestas incluyen actos singulars como la entrega d'a gayata de mando, los concursos de disfraces (tanto infantil como de adultos) asinas como la elaboración d'a "coca" y lo "pa beneït". Tienen puesto entre la primera quincena de febrero, son consideradas como las fiestas d'hibierno d'a localidat y dende 2018 gozan d'a reconoixencia de Fiestas d'Interés Turistico de Aragón.